  Туспуктэм: t.me №"kmdbhf Gbyxer) Майя Бывальцева Ижкарысь 88 номеро школаын ыбылӥськон дыръя сӧсыртэм 15 адямиез – 13 пиналъёсты но кык арлыдоосты – Москвае вуттӥзы. Удмуртиысь кивалтэтлэн тӧроезлэн воштӥсез Эльвира Пинчук телеграм-каналаз вераз, кыӵе федерал центръёсы соосты интялозы. Кык арлыоос хирургияя А. В. Вишнеский нимо йӧскалык центрын эмъяськонзэс азьланьтозы, 10 пиналъёс – Россиысь клиникая нылпи эмъюртын, быдэн одӥг пиналъёс – нейрохирургияя Н. Н. Бурденко нимо йӧскалык центрын, Г. Н. Сперанский нимо 9 номеро кар нылпи эмъюртын но нылпи хирургияя но травматологияя институтын. « Ваньзылы шугадӟонэ шедемъёслы вылӥ технологиосъя квалифицированной юрттэт сётэмын луоз, нош келяса мынэм ӵыжы-выжыоссылы – психологи юрттэт » Эльвира Пинчук, Удмуртиысь кивалтэтлэн тӧроезлэн воштӥсез Тодэ вайытом. элькунысь эмъюртъёсын тямыс пиналъёс кылемын. Тегъёс: пиналъёс эмъяськонниос Москва Ижкар  